Zápis z online rokovania výboru 
Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa  3.2.2022

Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plán  práce na rok 2022
4. Hodnotenie činnosti pobočiek a sekcií
5. Návrhy na Fándlyho medailu v roku 2022
6. Rôzne

Rokovanie otvoril a viedol predseda prof. Ing. Jozef Golian, Dr. Rokovania sa zúčastnilo 9 členov výboru spoločnosti z 15. 
Ospravedlnení: prof. Capcarová, prof. Gálik, prof. Marcinčák, MVDr. Semjon, Ing. Staruch, Mgr. Adamčíková,    

K bodu 2:
Uznesenia 1, 2 a 3  z 29.11.2021 boli splnené, uznesenia 4, 5, 6 majú trvalý charakter.
 
K bodu 3:
Predsedovia a členovia sekcií informovali o jednotlivých aktivitách, ktoré naplánovali na rok 2022. Do plánu práce na rok 2022 boli zaradené konferencie, semináre a odborné diskusné prednášky v jednotlivých sekciách. Spolu bolo naplánovaných 29 akcií, 27 z nich žiada finančné prostriedky. Boli vypracované projekty – požiadavky na finančnú podporu pri organizovaní vedeckých podujatí v roku 2022, ktoré majú byť odoslané na SAV do 14.2.2022. Celková suma na všetky aktivity plánované na rok 2022 je 9 910 €. Prof. Golian doplnil, že k žiadostiam o finančnú podporu je potrebné uviesť predpokladaný počet účastníkov.

K bodu 4
Predseda spoločnosti zhodnotil činnosť za predchádzajúce obdobie z pohľadu  jednotlivých aktivít, počtu členov, ako aj aktivít smerujúcich k propagácii spoločnosti. Členovia výboru diskutovali o formách propagácie spoločnosti, nábore nových členov, ako aj nových  aktivitách jednotlivých pobočiek. Predseda spoločnosti navrhol vydať zborník vedeckých prác spoločnosti za rok 2022. Zborník bude finalizovať lesnícka sekcia z podkladov dodaných ostatnými sekciami.

K bodu 5
Členovia výboru nenavrhli na Fándlyho medailu v roku 2022 nasledovných jubilantov:
Potravinárska sekcia – prof. Milan Čertík -  60 rokov, Ing. Miroslav Behúň - 90 rokov
Lesnícka sekcia – Ing. Jana Konôpková - 60 rokov
Lúkarsko-pasienkarská sekcia – Ing. Iveta Ilavská  - 60 rokov
Pedologická sekcia – RNDr. Jarmila Makovníková, CSc.  -  60 rokov

K bodu 7
prof. Golian  informoval o:
-	vyhlásení 9. ročníka súťaže o ceny Slovenskej spoločnosti pre poľnohospodárske, lesnícke, potravinárske a veterinárske vedy pri SAV, 
-	úhrade faktúry za tlač Bulletinu spoločnosti v tlačiarni Garmond Nitra, vo výške 572,06 €,
-	súhrnnej správe a štatistickom prehľade vedeckých spoločností, ktorú je za SSPLPV vedy potrebné zaslať na SAV do 7.2.2022,
-	požiadavke na vypracovanie plánu akcií s ich rozpočtom na rok 2022 a jeho zaslaní na SAV do 14.2.2022,
-	vytvorení kalendára povinností pre predsedov sekcií

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č. 2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Vybrať členské príspevky (3 €) za rok 2022 a súčasne odovzdať členom spoločnosti Bulletin za rok 2021. 
Termín: 28.2.2022                                                           Zodpovední:  predsedovia sekcií

Uznesenie č.4
Rozposlať členom a pracoviskám „Vyhlásenie súťaže SSPLPVV pri SAV pre mladých vedeckých pracovníkov a pokyny k príprave príspevkov do zborníka vedeckých prác spoločnosti
Termín: 28.2.2022                                           Zodpovední:  predsedovia sekcií, 

Uznesenie č.5
Pripraviť návrhy na udelenie Fándlyho medaily podľa predložených návrhov. 
Termín: 10.4.2022                                                           Zodpovední:  predsedovia sekcií

Nasledovné zasadnutie výboru bude 25.4.2022,  o 13,00 hod.  

V Nitre, dňa  3.2.2022

                                                                                         prof. Ing. Jozef Golian, Dr.
                                                                                                predseda SSPLPV